b'\n_START_ARTICLE_\nThomas R\xc3\xbcfenacht\n_START_SECTION_\nSeuraura\n_START_PARAGRAPH_\nR\xc3\xbcfenacht syntyi Sveitsiss\xc3\xa4, mutta muutti jo lapsena perheineen Yhdysvaltoihin. H\xc3\xa4n suoritti siell\xc3\xa4 high schoolin sek\xc3\xa4 sotakoulu Culver Military Academyn, jonka j\xc3\xa4lkeen R\xc3\xbcfenacht palasi kaudeksi 2003\xe2\x80\x932004 Sveitsiin ja siirtyi SC Langnaun organisaatioon. H\xc3\xa4n pelasi kauden aikana SCL Tigersin National League A -joukkueessa kymmenen runkosarja- ja yhden playout-ottelun tehden yhden maalin. Kaudella 2004\xe2\x80\x932005 R\xc3\xbcfenacht pelasi siell\xc3\xa4 13 runkosarjaottelua._NEWLINE_Kaudeksi 2005\xe2\x80\x932006 R\xc3\xbcfenacht siirtyi Sveitsin toiseksi korkeimmalle sarjatasolle National League B:n EHC Vispiin. Kaudella 2006\xe2\x80\x932007 h\xc3\xa4n jakoi tehoilla 26+35=61 joukkueen sis\xc3\xa4isen maalip\xc3\xb6rssin voiton Terry Yaken kanssa kanssa ja oli sijoittui sis\xc3\xa4isess\xc3\xa4 pistep\xc3\xb6rssiss\xc3\xa4 toiseksi h\xc3\xa4nen j\xc3\xa4lkeens\xc3\xa4. Kaudeksi 2007\xe2\x80\x932008 R\xc3\xbcfenacht siirtyi jatkamaan NLB-uraansa Lausanne HC:hen, jonka toiseksi paras maalintekij\xc3\xa4 ja kolmanneksi paras pistemies h\xc3\xa4n oli tehoilla 26+29=55. R\xc3\xbcfenacht vahvisti loppukaudella my\xc3\xb6s NLA-joukkue Gen\xc3\xa8ve-Servette HC:t\xc3\xa4, jossa h\xc3\xa4n pelasi kolme runkosarja- ja viisi playoff-ottelua. Kaudella 2008\xe2\x80\x932009 R\xc3\xbcfenacht oli Lausannen paras maalintekij\xc3\xa4 ja toiseksi paras pistemies Alain Mi\xc3\xa9villen j\xc3\xa4lkeen tehoilla 22+29=51. H\xc3\xa4n voitti kauden p\xc3\xa4\xc3\xa4tteeksi NLB:n mestaruuden. R\xc3\xbcfenacht pelasi kauden aikana my\xc3\xb6s yhden NLA-ottelun lainalla Servettess\xc3\xa4._NEWLINE_R\xc3\xbcfenacht siirtyi kaudeksi 2009\xe2\x80\x932010 NLA-joukkue EV Zugiin. H\xc3\xa4nen ensimm\xc3\xa4inen kokonainen kautensa liigassa toi 44 runkosarjaottelussa tehot 8+8=16 ja 13 playoff-ottelussa yhden sy\xc3\xb6tt\xc3\xb6pisteen. Kaudella 2010\xe2\x80\x932011 R\xc3\xbcfenacht sijoittui 119 minuutillaan NLA:n j\xc3\xa4\xc3\xa4hyp\xc3\xb6rssiss\xc3\xa4 kolmanneksi. Kaudella 2011\xe2\x80\x932012 h\xc3\xa4n voitti liigan j\xc3\xa4\xc3\xa4hyp\xc3\xb6rssin 112 minuutillaan. Kaudeksi 2012\xe2\x80\x932013 R\xc3\xbcfenacht siirtyi HC Luganoon. H\xc3\xa4n oli tehoilla 14+17=31 joukkueen toiseksi paras maalintekij\xc3\xa4 Ilkka Heikkisen kanssa sek\xc3\xa4 sijoittui sis\xc3\xa4isess\xc3\xa4 pistep\xc3\xb6rssiss\xc3\xa4 kolmanneksi. Kaudella 2013\xe2\x80\x932014 R\xc3\xbcfenacht oli 11 osumallaan Luganon kolmanneksi paras maalintekij\xc3\xa4._NEWLINE_Kaudeksi 2014\xe2\x80\x932015 R\xc3\xbcfenacht siirtyi SC Berniin, jossa h\xc3\xa4n voitti kauden aikana Sveitsin Cupin. Kauden 2015\xe2\x80\x932016 p\xc3\xa4\xc3\xa4tteeksi R\xc3\xbcfenacht voitti Sveitsin-mestaruuden, kuten my\xc3\xb6s kauden 2016\xe2\x80\x932017 p\xc3\xa4\xc3\xa4tteeksi, jolloin h\xc3\xa4net valittiin NLA:n pudotuspelien arvokkaimmaksi pelaajaksi.\n_START_SECTION_\nMaajoukkueura\n_START_PARAGRAPH_\nR\xc3\xbcfenacht edusti Sveitsi\xc3\xa4 Pyeongchangin olympiakisoissa 2018. H\xc3\xa4n pelasi my\xc3\xb6s MM-kilpailuissa vuosina 2014 ja 2017. Yhteens\xc3\xa4 R\xc3\xbcfenacht on pelannut 46 A-maaottelua tehopistein 3+9=12. H\xc3\xa4n teki A-maajoukkuedebyyttins\xc3\xa4 Euro Hockey Challengessa 5. huhtikuuta 2013 Fribourgissa Ven\xc3\xa4j\xc3\xa4\xc3\xa4 vastaan. R\xc3\xbcfenacht sai ottelussa my\xc3\xb6s sy\xc3\xb6tt\xc3\xb6pisteen oltuaan kakkossy\xc3\xb6tt\xc3\xa4j\xc3\xa4n\xc3\xa4 Matthias Bieberin tekem\xc3\xa4\xc3\xa4n maaliin. Ensimm\xc3\xa4isen A-maajoukkuemaalinsa h\xc3\xa4n teki Euro Hockey Challengessa 24. huhtikuuta 2015 Grenoblessa Ranskaa vastaan.\n_START_SECTION_\nMuuta\n_START_PARAGRAPH_\nR\xc3\xbcfenachtin isoveli Dan on entinen j\xc3\xa4\xc3\xa4kiekkomaalivahti, joka pelasi urallaan kaksi NLA-ottelua SCL Tigersissa kaudella 2004\xe2\x80\x932005.'